Mōmy pajździernik, a kedyjś bez1 duge lata gołdało2 sie na Ślōnsku na niego Oktōłber. A jak Oktōłber, to Oktōłberfest, jak Oktōłberfest, to piwo, a nojlepszym kamratym3 łod piwa je golonka. Joł żech sie pomyśloł, że tych 2 kōmpanōw4 wciepna5 razym do gorka i niech się tam trocha pokōmpiōm.6 To bōł7 piyrszy rołz8, jak żech robiōł golōnka, ale musza pedzieć,9 że chyba byda dō ni niy rołz, niy dwa wrołcoł.10 Je to proste, niy je take słone, jak te gotowe golonki, je fajnie miynke, a do tego mołcie11 wywar, ze ftorego12 sie idzie potyn13 zrobić zupa- joł robiōł kapuśniōk, ale o tym to już opowiym kedy indzi14 😉
Co potrza?15
4-5 golōnek- nojlepi tylnich, bo te ze przodku to majōm nirołz16 yno same kojści17 i fet.
1 abo 2 piwa (zależy łod tego, jak lubicie tyn arōmat i ta leko18 goryczka)
połra19 ziorek ziela angelskego
połra listkōw bobkowych20 ( abo jak tyż niyftorzi21 gołdali: lorbelblatu)
połra ziorek pieprzu
sōl
2 łeżki mostrichu22
1-2 łeżki miodu
woda
Jak byjście sie potyn chcieli z tego zrobić zupa, to pod kōniec warzynia mogecie do tego wywaru wciepnōńć23 tyż ze 2 marchewki, pietruszka i zeler.24 Boryj25 łostołwcie26 sie do zupy. Joł do ni łostawiōł tyż jedne golonko, żeby bōło we środku tyż trocha miysa.27
Niyftorzi pyjklujōm28 te golōnki, mie sie jakosik niy chciało. Umōł żech je, wciep do garca, zaloł piwym i wodōm (muszōm być całe przikryte), wciep tam prziprawy i sie warzōły29 bez 2 godziny. Kebyście chcieli, to na łostatnie pó30 godziny mogecie tam wciepnōńć tyn grincojg.31
Potyn żech te golōnka wyciōng, ściōng żech ta tustoł32 skōra, położoł na blacha i rozgrzoł żech piec (funkcja grill abo jak łonyj33 niy mołcie, to sie go rozgrzyjcie na 200 stopni).
Mostrich żech pomiyszoł ze miodym ( idzie tam wlołć34 tyż ze 2 łeżki wywaru i dać trocha soli) i tym żech fajnie posmarowoł te golōnki po wiyrchu.35
Doł żech je do pieca na jake pó godziny- ale jakbyjście widzieli pryndzy, że sie za mocno brōnołcōm,36 to je wyciōngcie- i po robocie. Do tego trocha mostrichu, chrzanu, jako bōłka i wiyncyj niy trza… no, może jeszcze kufel piwa 😉 Smacznego 🙂
1przez
2mówiło
3kolegą
4kompanów
5wrzucę
6pokąpią
7był
8raz
9powiedzieć
10wracać
11mają Państwo 😉
12którego
13później
14kiedy indziej
15potrzeba
16nieraz
17kości
18lekką
19kilka
20laurowych
21niektórzy
22musztardy
23wrzucić
24seler
25por
26zostawcie
27mięsa
28peklują
29gotowały
30pół
31włoszczyzna
32tłustą
33jej
34wlać
35po wierzchu
36przypiekają
szl_Latn szl_Latn szl_Latn szl_Latn szl_Latn szl_Latn szl_Latn smo_Latn pol_Latn pol_Latn szl_Latn szl_Latn szl_Latn szl_Latn szl_Latn szl_Latn pol_Latn pol_Latn bos_Latn bos_Latn pol_Latn umb_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn pol_Latn eus_Latn pol_Latn wol_Latn pol_Latn szl_Latn pol_Latn szl_Latn pol_Latn tuk_Latn spa_Latn pol_Latn pol_Latn epo_Latn pol_Latn pol_Latn szl_Latn pol_Latn slk_Latn fon_Latn pol_Latn pol_Latn